ایتالیانین کانبرا ائلچیسی فرانچسکا تاردیولی، تعطیل اوچون گئتدیگی اؤلکه‌سینده، ائوینین بالکنوندان دۆشه‌رک یاشامینی ایتیردی.
ایتالیا مطبوعاتیندا چیخان خبرلره گؤره، بیر نئچه گونلوک تعطیلینی گئچیرمک اوچون اؤز شهری فولینویا گئدن ائلچی تاردیولی، دونن گئجه ائوینین بالکنوندان آشاغی دۆشدو و یاشامینی ایتیردی.
حادثه ایله باغلی سوروشدورمانین داوام ائتدیگی، ایلک آراشدیرمالار نتیجه‌سینده، تاردیولینین تعادلونو ایتیره‌رک بالکندان ییخیلدیغی قید ائدیلدی.
۵۷ یاشلی تاردیولینین، ۲۰۱۹.جو ایلین سپتامبر آییندان بو یانان ایتالیانین استرالیادا کانبرا ائلچیسی وظیفه‌سینی یئریتدیگی بیلدیریلدی.
ایتالیا خاریجی ایشلر باخانلیغی دا توئیتر حسابیندان، ائلچی تاردیولینین اؤلومونون یاسینین درین حۆزونله توتولدوغو، اونون بؤیوک بیر دیپلومات و دؤولت خدمتچیسی اولاراق خاطیرلاناجاغی ایفاده ائدیلدی.
